VIDEO: जब क्रेन पर झुलने लगा हाथी, जानिए क्या है मामला
करीब एक सप्ताह की मशक्कत के बाद कर्नाटक वन विभाग ने एक उत्पाती हाथी को पकड़ने में कामयाबी हासिल कर ली।
सकलेशपुर (कर्नाटक): करीब एक सप्ताह की मशक्कत के बाद कर्नाटक वन विभाग ने एक उत्पाती हाथी को पकड़ने में कामयाबी हासिल कर ली। घटना कर्नाटक के सकलेशपुर की है यहां के जंगल में एक हाथी कुछ दिनों पहले अपने झुंड से बिछड़ गया जिसके बाद वो उत्पाती हो गया और जंगल के आस पास रहने वाले लोगों की फसलों को नुकसान पहुंचाने लगा। जब ये खबर आई कि इस हाथी ने एक व्यक्ति को भी कुचलकर मार दिया है तो वन विभाग की टीम एक्शन में आ गई।21 जनवरी को मट्टीगोडू एलिफेंट कैम्प से 3 ट्रेन्ड हाथियों जिन्हें कुम्की एलिफेंट भी कहा जाता है, को बुलाया गया और ऑपरेशन जम्बो लॉन्च किया गया। इन तीनों कुम्की हाथियों को रेडियो कॉलर लगाया गया ताकि इनकी मूवमेंट को लगातार ट्रेक किया जा सके।देखें वीडियो-पांच दिन की जद्दोजहद के बाद 26 जनवरी को इस उत्पाती हाथी को जंगल में ढूंढ़ लिया गया और ट्रेंड हाथियों की मदद से उसे जंगल के खुले हिस्से में लाया गया। इसके बाद एक क्रेन की मदद से उसे सुरक्षित तरीके से एक ट्रक में लोड किया गया। फिलहाल इस हाथी को निकट के ट्रेनिंग कैम्प में रखकर उसकी देखभाल की जा रही है।